               EURÓPAI BIZOTTSÁG
            Brüsszel, 2016.9.14.
            COM(2016) 607 final
            Javaslat
            AZ EURÓPAI PARLAMENT ÉS A TANÁCS HATÁROZATA
            a rendkívüli tartalék igénybevételéről szóló (EU) 2015/435 határozat módosításáról

               INDOKOLÁS

               1.A JAVASLAT HÁTTERE

                  Az Európai Parlament és a Tanács 2014. december 17-én – a többéves pénzügyi keret 2014. évi kifizetési felső határának 2013. februári, első alkalommal történő meghatározása után felmerült, előre nem látott körülményekre való reagálás, valamint a 2014-es pénzügyi évre az Európai Unió általános költségvetésében szereplő kifizetési előirányzatoknak a kifizetési felső határ feletti kiegészítése érdekében – a rendkívüli tartalék 2014-es igénybevételéről határozott.

                  A határozat a 2014-ben igénybe vett összeget a 2018–2020-as időszak kifizetési felső határainak mozgásteréből ellentételezi. A 2017-re vonatkozó költségvetési tervezetben nagy mozgástér áll rendelkezésre a 2017-es kifizetési felső határ alatt, a Bizottság által a többéves pénzügyi keret félidős értékelése
                     1
                   keretében benyújtott, a 2020-ig tartó időszakra vonatkozó középtávú előrejelzés szerint viszont a 2018–2020-as időszakban egyre nehezebb lesz tartani a kifizetési felső határokat. A Bizottság ezért a fent említett határozat módosítását javasolja a 2014-ben igénybe vett összegnek a 2017-ben a kifizetési felső határ alatt rendelkezésre álló mozgásterekből való ellentételezésével.

                  A rendkívüli tartalék 2014-es igénybevételekor az intézmények egy 350 millió EUR-s összeget – a speciális eszközök céljára történő kifizetések kezeléséről szóló megállapodás hiánya miatt – ellentételezés nélkül foglaltak bele az igénybevételről szóló határozatba, és felkérték a Bizottságot, hogy kellő időben terjesszen elő javaslatot. A középtávú kifizetési előrejelzések alapján a kifizetési felső határok akkor lesznek tarthatók, ha a speciális eszközök alkalmazásához kapcsolódó kifizetési előirányzatokat közös megállapodás alapján ugyanúgy a többéves pénzügyi keret vonatkozó kifizetési felső határai felett viszik be a költségvetésbe, mint azokat a kötelezettségvállalásokat, amelyekből származnak. A Bizottság ezért nem javasolja ezen összeg ellentételezését.

               Javaslat

               AZ EURÓPAI PARLAMENT ÉS A TANÁCS HATÁROZATA

               a rendkívüli tartalék igénybevételéről szóló (EU) 2015/435 határozat módosításáról

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  2
                és különösen annak 14. pontja második albekezdésére,

               tekintettel az Európai Bizottság javaslatára,

               mivel:

               (1)Az 1311/2013/EU, Euratom tanácsi rendelet
                  3
                13. cikke az Unió bruttó nemzeti jövedelmének legfeljebb 0,03 %-át kitevő rendkívüli tartalékot hozott létre.

               (2)Az 1311/2013/EU, Euratom rendelet 6. cikkének megfelelően a Bizottság kiszámította a rendkívüli tartalék 2014-re vonatkozó maximális összegét
                  4
               .

               (3)Az Európai Parlament és a Tanács az (EU) 2015/435 határozattal
                  5
                2014-ben – a 3 168 233 715 EUR-s kifizetési felső határ feletti finanszírozás lehetővé tétele érdekében – igénybe vette a rendkívüli tartalékot. A rendkívüli tartalék igénybevétele magában foglalt 350 millió EUR összegű kifizetési előirányzatot a speciális eszközök céljára történő kifizetések kezeléséről szóló megállapodás létrejöttéig. A határozat értelmében 2 818 233 715 EUR összeget a 2018–2020-as időszak során kellett volna ellentételezni, valamint a Bizottság felkérést kapott, hogy kellő időben terjesszen elő javaslatot a fennmaradó 350 millió EUR összegre vonatkozóan.

               (4)A speciális eszközök alkalmazásához kapcsolódó kifizetési előirányzatokat a többéves pénzügyi keret vonatkozó kifizetési felső határai felett viszik be a költségvetésbe. Következésképpen a rendkívüli tartalék 2014-es igénybevételéhez csak összesen 2 818 233 715 EUR összegű kifizetési előirányzat szükséges, és a további 350 millió EUR összeget nem kell belefoglalni és ellentételezni.

               (5)A félidős értékelés keretében benyújtott középtávú kifizetési előrejelzés alapján az éves kifizetési felső határok a 2018–2020-as időszakban várhatóan nehezen lesznek tarthatók.

               (6)A 2017-re vonatkozó költségvetési tervezetben a kifizetési felső határ alatti, 9,6 milliárd EUR összegű mozgástér lehetővé teszi a 2014-ben igénybe vett teljes összeg ellentételezését.

               (7)Az (EU) 2015/435 határozatot ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               Az (EU) 2015/435 határozat a következőképpen módosul:

               1.
                     Az 1. cikk helyébe a következő szöveg lép:

               „1. cikk

               Az Európai Unió 2014-es pénzügyi évre vonatkozó általános költségvetésének céljára igénybe kell venni a rendkívüli tartalékot a többéves pénzügyi keret kifizetési felső határa felett 2 818 233 715 EUR összegű kifizetési előirányzat biztosítására.”;

               2.
                     A 2. cikk helyébe a következő szöveg lép:

               „2. cikk

               A 2 818 233 715 EUR összeget a 2017-re vonatkozó kifizetési felső határ alatti mozgástérből kell ellentételezni.”.

               2. cikk

               Ez a határozat az Európai Unió Hivatalos Lapjában való kihirdetését követő huszadik napon lép hatályba.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  COM(2016) 603, 2016.9.14.

                     (2)
                  HL C 373., 2013.12.20., 1. o.

                     (3)
                  A Tanács 2013. december 2-i 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (4)
                  A Bizottság 2013. december 20-i közleménye a Tanácsnak és az Európai Parlamentnek – A pénzügyi keret 2014-re vonatkozó technikai kiigazítása a GNI alakulásának megfelelően (COM(2013) 928 final).

                     (5)
                  Az Európai Parlament és a Tanács 2014. december 17-i (EU) 2015/435 határozata a rendkívüli tartalék igénybevételéről (HL L 72., 2015.3.17., 4. o.).


title: Javaslat a Tanács határozata a géntechnológiával módosított Roundup Ready GA21-es kukoricavonalból előállított élelmiszereknek és élelmiszer-összetevőknek a 258/97/EK európai parlamenti és tanácsi rendelet szerint új élelmiszerként vagy új élelmiszer-összetevőként való forgalomba hozatalának engedélyezéséről

text:
Fontos jogi nyilatkozat

|

52005PC0346

Javaslat a tanács határozata a géntechnológiával módosított Roundup Ready GA21-es kukoricavonalból előállított élelmiszereknek és élelmiszer-összetevőknek a 258/97/EK európai parlamenti és tanácsi rendelet szerint új élelmiszerként vagy új élelmiszer-összetevőként való forgalomba hozatalának engedélyezéséről  /* COM/2005/0346 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 29.7.2005COM(2005)346 véglegesJavaslatA TANÁCS HATÁROZATAa géntechnológiával módosított Roundup Ready GA21-es kukoricavonalból előállított élelmiszereknek és élelmiszer-összetevőknek a 258/97/EK európai parlamenti és tanácsi rendelet szerint új élelmiszerként vagy új élelmiszer-összetevőként való forgalomba hozatalának engedélyezéséről(előterjesztő: a Bizottság)INDOKOLÁSA csatolt tanácsi határozattervezet a géntechnológiával módosított GA21-es kukoricavonalból származó élelmiszerekre és élelmiszer-összetevőkre vonatkozik, amelyek forgalomba hozatalára irányuló kérelmet a Monsanto 1998. július 24-én nyújtott be Hollandia illetékes hatóságaihoz a 258/97/EK rendelet értelmében.Hollandia előzetes értékelő jelentését követően, amely a GA21-es kukoricát ugyanolyan biztonságosnak találta, mint a hagyományos kukoricát, egyes tagállamok indokolással ellátott kifogást emeltek. Ezeket a kifogásokat az élelmiszerügyi tudományos bizottsághoz utalták, amely 2002. február 27-én olyan véleményt nyilvánított, hogy a GA21-es kukorica ugyanolyan biztonságos, mint a hagyományos kukorica. A kimutatási módszert a Közös Kutatóközpont (KKK) 2005. január 17-én validálta és tette közzé.A Monsanto eredeti kérelme a géntechnológiával módosított szervezetekből származó élelmiszerekre és élemiszer-összetevőkre vonatkozott. 2002. április 24-én a Monsanto azt kérte, hogy a kérelmet korlátozzák a géntechnológiával módosított szervezetekből előállított élelmiszerekre és élelmiszer-összetevőkre.A géntechnológiával módosított élelmiszerekről és takarmányokról szóló 1829/2003/EK rendeletet 2004. április 18-tól kell alkalmazni. Az említett rendelet 46. cikke (1) bekezdésének fényében a 258/97/EK rendelet értelmében a 2004. április 18-a előtt benyújtott kérelmeket, amelyekhez ezen időpont előtt kiegészítő értékelő jelentést már továbbítottak a Bizottsághoz, a 258/97/EK rendelet alapján kell feldolgozni.Ebben az összefüggésben a géntechnológiával módosított GA21-es kukoricavonalból előállított élelmiszerek és élelmiszer-összetevők közösségi piacon történő forgalomba hozatalára vonatkozó bizottsági határozattervezetet 2005. április 27-én benyújtották az Élelmiszerlánc- és Állat-egészségügyi Állandó Bizottsághoz szavazásra. Kilenc tagállam megszavazta, öt tagállam ellene szavazott, és nyolc tagállam tartózkodott. Három tagállam nem volt jelen.A bizottság nem adott ki véleményt. Következésképp, a 258/97/EK rendelet 13. cikke (4) bekezdésének b) pontja értelmében és az 1999/468/EK tanácsi határozat 5. cikkével összhangban a meghozandó intézkedésekhez kapcsolódóan a Bizottságnak javaslatot kell benyújtania a Tanácshoz, a Tanácsnak három hónap áll rendelkezésére arra, hogy minősített többséggel eljárjon. Az Európai Parlamentet 2005. április 28-án tájékoztatták.JavaslatA TANÁCS HATÁROZATAa géntechnológiával módosított Roundup Ready GA21-es kukoricavonalból előállított élelmiszereknek és élelmiszer-összetevőknek a 258/97/EK európai parlamenti és tanácsi rendelet szerint új élelmiszerként vagy új élelmiszer-összetevőként való forgalomba hozatalának engedélyezéséről(Csak a francia és a holland nyelvű szöveg hiteles)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre[1] és különösen annak 7. cikkére,tekintettel a Bizottság javaslatára,mivel:(1) 1998. július 24-én a 258/97/EK rendelet 4. cikkével összhangban a Monsanto kérelmet nyújtott be Hollandia illetékes hatóságaihoz a géntechnológiával módosított GA21-es kukoricavonalból származó élelmiszereknek és élelmiszer-összetevőknek új élelmiszerként vagy új élelmiszer-összetevőként való forgalomba hozatalára vonatkozóan.(2) Az 1999. december 21-i előzetes értékelő jelentésében Hollandia illetékes élelmiszer-értékelő testülete arra a következtetésre jutott, hogy a GA21-es kukorica, valamint az abból készült élelmiszerek és élelmiszer-összetevők fogyasztása ugyanolyan biztonságos, mint a géntechnológiával nem módosított kukoricáé vagy kukoricakészítményeké.(3) A Bizottság 2000. február 18-án továbbította az első értékelő jelentést az összes tagállam számára. A 258/97/EK rendelet 6. cikkének (4) bekezdésében meghatározott hatvannapos időszak alatt az említett előírásnak megfelelően indokolt kifogásokat emeltek a termék fogalomba hozatalával szemben.(4) 2000. május 18-án a Bizottság a 258/97/EK rendelet 11. cikke alapján kikérte az élelmiszerügyi tudományos bizottság (ÉTB) véleményét. 2000. február 27-én az ÉTB állást foglalt, amely szerint a fogyasztók egészsége szempontjából a GA21-es kukorica és az abból származó termékek ugyanolyan biztonságosak, mint a hagyományos kukoricavonalból származó kukoricaszemek és termékek. Véleménye kiadásakor az ÉTB figyelembe vette a tagállamok által felvetett összes különleges kérdést és kétséget.(5) 2002. április 24-én a Monsanto azt kérte, hogy a kérelmet korlátozzák a géntechnológiával módosított szervezetekből előállított élelmiszerekre és élelmiszer-összetevőkre.(6) A termék takarmányként vagy takarmányban való felhasználására tekintettel a Monsanto 1997. december 12-én a 90/220/EGK irányelv[2] C. része értelmében értesítést nyújtott be. A növényügyi tudományos bizottság által 2000. szeptember 22-én elfogadott vélemény következtetése alapján nincs arra vonatkozó bizonyíték, hogy az ilyen felhasználás céljából forgalomba hozott GA21 kukorica az emberi egészségre és a környezetre esetleg bármilyen káros hatást gyakorolna. A kérelmet azonban kereskedelmi okokból visszavonták.(7) A géntechnológiával módosított élelmiszerekről és takarmányokról szóló 1829/2003/EK rendelet[3] 46. cikkének (1) bekezdése előírja, hogy a 258/97/EK rendelet 4. cikke alapján az e rendelet alkalmazási időpontja előtt benyújtott kérelmeket a 258/97/EK rendelet előírásai szerint dolgozzák fel, eltérve az 1829/2003/EK rendelet 38. cikkétől azokban az esetekben, amikor a 258/97/EK rendelet 6. cikkének (3) vagy (4) bekezdésében előírt kiegészítő értékelő jelentést az 1829/2003/EK rendelet alkalmazási időpontja előtt már továbbították a Bizottsághoz.(8) Az Európai Bizottság Közös Kutatóközpontja (KKK) a GMO-Laboratóriumok Európai Hálózatával (European Network of GMO Laboratories; ENGL) együttműködve validált egy, a GA21-es kukoricát kimutató módszert. A KKK a nemzetközileg elfogadott iránymutatásokat követve kidolgozott egy teljes validálási tanulmányt (körvizsgálat) egy mennyiségi eset-specifikus módszer teljesítményének vizsgálatára a GA21-es kukoricában történt transzformációs esemény kimutatására és mennyiségi meghatározására. A vizsgálatokhoz szükséges anyagokat a Monsanto biztosította. A KKK álláspontja szerint a jogszabályi megfelelőség céljából benyújtott módszerekre az ENGL által javasolt működési kritériumokat, valamint az eljárások kielégítő működésére vonatkozó tudományos ismeretek jelenlegi szintjét figyelembe véve a módszer működése az elérni kívánt célnak megfelelő.. A validálás módszerét és eredményeit a KKK közzétette.(9) A GA21-es kukoricához a referenciaanyagot a KKK állította össze.(10) A GA21-es kukoricából származó élelmiszereket és élelmiszer-összetevőket az 1829/2003/EK rendelet rendelkezéseinek megfelelően kell címkézni, továbbá meg kell felelniük a géntechnológiával módosított szervezetek nyomonkövethetőségéről és címkézéséről, és a géntechnológiával módosított szervezetekből előállított élelmiszer- és takarmánytermékek nyomonkövethetőségéről, valamint a 2001/18/EK irányelv módosításáról szóló, 2003. szeptember 22-i 1830/2003/EK európai parlamenti és tanácsi rendeletben[4] meghatározott nyomon követhetőségi követelményeknek.(11) A 65/2004/EK bizottsági rendelettel[5] összhangban, az 1830/2003/EK rendelet alkalmazásában a termék egyedi azonosítót kapott.(12) A mellékletben található, a GA21-es kukoricából előállított élelmiszerek és élelmiszer-összetevők azonosítására vonatkozó információknak, beleértve a validált kimutatási módszert és a referenciaanyagot, az 1829/2003/EK rendelet 28. cikkében említett nyilvántartásból visszakereshetőnek kell lenniük.(13) Az Élelmiszerlánc- és Állat-egészségügyi Állandó Bizottság nem adott ki véleményt,ELFOGADTA EZT A HATÁROZATOT:1. cikkA géntechnológiával módosított GA21-es kukoricavonalból előállított élelmiszerek és élelmiszer-összetevők (a továbbiakban: „a termékek”) – amint a mellékletben megnevezésre és meghatározásra kerültek – a Közösség piacán új élelmiszerként vagy új élelmiszer-összetevőként forgalomba hozhatók.2. cikkA termékeket az 1829/2003/EK rendelet 13. cikkében meghatározott címkézési követelményeknek megfelelően „géntechnológiával módosított kukorica” vagy „géntechnológiával módosított kukoricából készült” felirattal kell ellátni.3. cikkA termékeket és a mellékletben szereplő információkat be kell vezetni a géntechnológiával módosított élelmiszerek és takarmányok közösségi nyilvántartásába.4. cikkE határozat címzettje a Monsanto Europe S.A. (Belgium), amely a Monsanto Company (Amerikai Egyesült Államok) képviselője. Ez a határozat 10 éves időszakra érvényes.Kelt Brüsszelben,a Tanács részérőlaz elnökMELLÉKLETA GÉNTECHNOLÓGIÁVAL MÓDOSÍTOTT ÉLELMISZEREK ÉS TAKARMÁNYOK KÖZÖSSÉGI NYILVÁNTARTÁSÁBA BEVEZETENDŐ INFORMÁCIÓK1.  Kérelmező és az engedély jogosultja:Név: Monsanto Europe S.A.Cím: Avenue de Tervuren 270-272, B-1150 Brüsszel, BelgiumA Monsanto Company (800 N. Lindbergh Boulevard, St. Louis, Missouri 63167, Amerikai Egyesült Államok) nevében.2.  A termékek megnevezése és meghatározása:A géntechnológiával módosított, a glifozát gyomirtó szerrel szemben fokozottan ellenálló GA21-es kukoricavonalból ( Zea mays L.) és a hagyományos kukoricavonalakkal történő összes keresztezéséből előállított élelmiszerek és élelmiszer-összetevők. A GA21-es kukorica a rizs aktin 1 promotere által szabályozott, módosított 5-enolpiruvil-sikimát-3-foszfát-szintázt (mEPSPS) kódoló szekvenciát, valamint a Helianthus annuus -ból származó kloroplaszt tranzitpeptid szekvenciákon alapuló optimalizált tranzitpeptid szekvenciát, továbbá a Zea mays RuBisCo génjét tartalmazza3.  Címkézés:„Géntechnológiával módosított kukorica” vagy „géntechnológiával módosított kukoricából készült”4.  Kimutatási módszer:5.  Eseményspecifikus, valós idejű mennyiségi PCR-alapú módszer a géntechnológiával módosított GA21 kukoricavonal esetén6.  Validálta az Európai Bizottság Közös Kutatóközpontja (KKK) a GMO-laboratóriumok Európai Hálózatával (ENGL) együttműködésben; hozzáférhető: http://eng.jrc.it/crl/oj/nk603.pdf7.  Referenciaanyag: IRMM-414, amit az Európai Bizottság Közös Kutatóközpontja (JRC) állított elő.8.  Egyedi azonosító:MON- ØØØ21-99.  A cartagenai jegyzőkönyv II. melléklete szerint előírt információ:Nem alkalmazható10.  A termék forgalomba hozatalának feltételei vagy korlátai:Nem alkalmazható11.  Forgalmazás utáni nyomon követési követelmények:Nem alkalmazható[1] HL L 43., 1997.2.14., 1. o.[2] HL L 117., 1990.5.8., 15-27. o.[3] HL L 268., 2003.10.18., 1. o.[4] HL L 268., 2004.10.18., 24. o.[5] HL L 10., 2004.1.16., 5. o.


               EURÓPAI BIZOTTSÁG
            Brüsszel, 2015.12.16.
            COM(2015) 661 final
            2015/0301(NLE)
            Javaslat
            A TANÁCS HATÁROZATA
            az Európai Unió nevében az EGT Vegyes Bizottságban az EGT-megállapodás XX. mellékletének (Környezet) módosításáról elfogadandó álláspontról (CO2-kibocsátások)

               INDOKOLÁS

               1.A JAVASLAT HÁTTERE

               A belső piac működéséhez szükséges jogbiztonság és homogenitás biztosítása érdekében az EGT Vegyes Bizottságnak az összes vonatkozó uniós jogszabály elfogadását követően azokat a lehető leghamarabb bele kell foglalnia az EGT-megállapodásba.

               2.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               Az EGT Vegyes Bizottság határozattervezete (amely a tanácsi határozatjavaslat mellékletét képezi) az EGT-megállapodás XX. mellékletének (Környezet) módosítását célozza annak érdekében, hogy a 443/2009/EU, az 1014/2010/EU, a 63/2011/EU, a 725/2011/EU, a 429/2012/EU, a 396/2013/EU, a 397/2013/EU, a 333/2014/EU és az (EU) 6/2015 rendeletet belefoglalják az EGT-megállapodásba.

               Az EGT-tag EFTA-államok olyan kiigazítást kérnek, amely túlmutat a puszta technikai kiigazítás szintjén.

               A legfontosabb kért kiigazítások indoklása és a javasolt megoldás

               A 443/2009/EU rendelet kibocsátási követelményrendszert határoz meg az új személygépkocsik vonatkozásában. A vegyes bizottság határozattervezete kiterjeszti az uniós rendszert az EGT-tag EFTA-államokra, hogy a rendszer valamennyi EGT-államot felölelje.

               Többletkibocsátási díjak, a 443/2009/EK rendelet 9. cikkének (1) bekezdése, a vegyes bizottsági határozat i) kiigazítása

               Kiigazító szöveget foglaltak a határozatba azzal a céllal, hogy az EFTA Felügyeleti Hatóság többletkibocsátási díjakat vethessen ki az EGT-tag EFTA-államok gyártóira.

               A díjakat közösen vetik ki az EU-ban, illetve az EGT-tag EFTA-államokban eladott új személygépkocsikra. Következésképpen a díjakat el kell osztani az EU-fél és az EFTA-fél között.

               Ezért elosztási kulcsra tesznek javaslatot, hogy a díjakat arányosan osszák el az EU-ban, illetve az EFTA-államokban nyilvántartásba vett új személygépkocsiknak az EGT-ben nyilvántartásba vett összes új személygépkocsihoz viszonyított aránya alapján.

               A többletkibocsátási díjak beszedése, a 443/2009/EK rendelet 9. cikkének (3) bekezdése, a vegyes bizottsági határozat j) kiigazítása

               A 9. cikk (3) bekezdése képezi a jogalapot ahhoz, hogy a Bizottság megállapítsa a többletkibocsátási díj behajtására szolgáló módszereket. Ezeket a módszereket a 2012/100/EU bizottsági határozat állapította meg
                  1
               . Mivel az EGT-megállapodás alapján külön felügyeleti hatóság és külön felügyeleti rendszer működik, kiigazító szöveg rendelkezik arról, hogy az EFTA Felügyeleti Hatóság határozza meg a többletkibocsátási díjak beszedésének módszereit. Ezeknek a módszereknek a Bizottság módszerein kell alapulniuk.

               A többletkibocsátási díjak allokálása, a 443/2009/EK rendelet 9. cikkének (4) bekezdése, a vegyes bizottsági határozat k) kiigazítása

               A 9. cikk (4) bekezdése szerint a többletkibocsátási díjból befolyó összegeket az Európai Unió általános költségvetési bevételének kell tekinteni.

               Következésképpen kiigazító szöveget foglaltak bele a határozattervezetbe, hogy az EFTA-államok rendelkezzenek az EFTA-félt illető többletkibocsátási díjakból befolyt összegek allokálásáról.

               A 443/2009/EK rendelet Liechtensteint illető alkalmazandósága, a vegyes bizottsági határozat n) kiigazítása

               A Liechtenstein és Svájc közötti történelmi okokból régóta fennálló kapcsolatok nagyon szorosak, melyeket erősen befolyások a két ország (vám- és valutauniót létrehozó) közötti vám- és valutaszerződés, melyet 1923-ban kötöttek (LGBl. 1923 24. sz.). A Svájccal fennálló vám- és valutaszerződés jelentős hatást gyakorol Liechtenstein környezeti és fiskális stratégiájára is. A vám- és valutaszerződés értelmében számos svájci környezetvédelmi rendelkezés közvetlenül alkalmazandó Liechtensteinben, vagy a két ország közötti kétoldalú szerződések útján hajtják őket végre a liechtensteini jogban.

               Ez alapján Liechtenstein azt kéri, hogy kapjon felmentést a 443/2009/EK rendelet alkalmazása alól, figyelembe véve, hogy a svájci kibocsátási rendszer liechtensteini alkalmazása útján azonos módon megvalósulnak az uniós jogszabály célkitűzései.

               3.A JAVASLAT JOGI ELEMEI

               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió nevében elfogadandó álláspontját.

                  A Bizottság benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. A Bizottság reméli, hogy mihamarabb előterjesztheti a határozattervezetet az EGT Vegyes Bizottságban.

               2015/0301 (NLE)

               Javaslat

               A TANÁCS HATÁROZATA

               az Európai Unió nevében az EGT Vegyes Bizottságban az EGT-megállapodás XX. mellékletének (Környezet) módosításáról elfogadandó álláspontról (CO2-kibocsátások)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 192. cikke (1) bekezdésére és 218. cikke (9) bekezdésére,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  2
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  3
                (a továbbiakban: az EGT-megállapodás) 1994. január 1-jén lépett hatályba.

               (2)Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás XX. mellékletének (Környezet) módosításáról.

               (3)A 443/2009/EK európai parlamenti és tanácsi rendeletet
                  4
                bele kell foglalni az EGT-megállapodásba.

               (4)A 1014/2010/EU bizottsági rendeletet
                  5
                bele kell foglalni az EGT-megállapodásba.

               (5)A 63/2011/EU bizottsági rendeletet
                  6
                bele kell foglalni az EGT-megállapodásba.

               (6)A 725/2011/EU bizottsági végrehajtási rendeletet
                  7
                bele kell foglalni az EGT-megállapodásba.

               (7)A 429/2012/EU bizottsági végrehajtási rendeletet
                  8
                bele kell foglalni az EGT-megállapodásba.

               (8)A 396/2013/EU bizottsági végrehajtási rendeletet
                  9
                bele kell foglalni az EGT-megállapodásba.

               (9)A 397/2013/EU bizottsági rendeletet
                  10
                bele kell foglalni az EGT-megállapodásba.

               (10)A 333/2014/EU európai parlamenti és tanácsi rendeletet
                  11
                bele kell foglalni az EGT-megállapodásba.

               (11)Az (EU) 2015/6 bizottsági felhatalmazáson alapuló rendeletet
                  12
                bele kell foglalni az EGT-megállapodásba.

               (12)A 443/2009/EK rendelet hatályon kívül helyezi az EGT-megállapodásba foglalt 1753/2000/EK európai parlamenti és tanácsi határozatot
                  13
               , amelyet következésképpen el kell hagyni az EGT-megállapodásból.

               (13)Az EGT-megállapodás XX. mellékletét (Környezet) ennek megfelelően módosítani kell.

               (14)Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Európai Uniónak az EGT-megállapodás XX. mellékletének (Környezet) módosítására vonatkozóan az EGT Vegyes Bizottságban képviselendő álláspontja az e határozathoz csatolt EGT vegyes bizottsági határozattervezeten alapul.

               2. cikk

               Ez a határozat az elfogadásának napján lép hatályba.

               Kelt Brüsszelben,

                     a Tanács részéről

                     az elnök

                     (1)
                  A Bizottság 2012. február 17-i 2012/100/EU határozata az új személygépjárművekből származó szén-dioxid-kibocsátás tekintetében a 443/2009/EK európai parlamenti és tanácsi rendelet szerint alkalmazott többletkibocsátási díj behajtásának módszeréről (HL L 47., 2012.2.18., 71. o.).

                     (2)
                  HL L 305., 1994.11.30., 6. o.

                     (3)
                  HL L 1., 1994.1.3., 3. o.

                     (4)
                  Az Európai Parlament és a Tanács 2009. április 23-i 443/2009/EK rendelete a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról (HL L 140., 2009.6.5., 1. o.).

                     (5)
                  A Bizottság 2010. november 10-i 1014/2010/EU rendelete az új személygépkocsik nyilvántartásba vett adatainak a 443/2009/EK európai parlamenti és tanácsi rendelet szerinti nyomon követéséről és bejelentéséről (HL L 293., 2010.11.11., 15. o.).

                     (6)
                  A Bizottság 2011. január 26-i 63/2011/EU rendelete a 443/2009/EK európai parlamenti és tanácsi rendelet 11. cikke szerinti, a fajlagos CO2 -kibocsátási célérték alóli mentesítésre irányuló kérelemre vonatkozó részletes rendelkezések megállapításáról (HL L 23., 2011.1.27., 16. o.).

                     (7)
                  A Bizottság 2011. július 25-i 725/2011/EU végrehajtási rendelete  a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).

                     (8)
                  A Bizottság 2012. május 22-i 429/2012/EU végrehajtási rendelete az 1014/2010/EU rendeletnek a személygépkocsi-gyártók által észlelt hibákra vonatkozó értesítések egységes formátumának megállapítása céljából történő módosításáról (HL L 132., 2012.5.23., 11. o.).

                     (9)
                  A Bizottság 2013. április 30-i 396/2013/EU végrehajtási rendelete az 1014/2010/EU rendeletnek az új személygépkocsik által kibocsátott szén-dioxid-mennyiség nyomon követésére vonatkozó bizonyos követelmények tekintetében történő módosításáról (HL L 120., 2013.5.1., 1. o.).

                     (10)
                  A Bizottság 2013. április 30-i 397/2013/EU rendelete a 443/2009/EK európai parlamenti és tanácsi rendeletnek az új személygépkocsik által kibocsátott szén-dioxid-mennyiség nyomon követése tekintetében történő módosításáról (HL L 120., 2013.5.1., 4. o.).

                     (11)
                  Az Európai Parlament és a Tanács 2014. március 11-i 333/2014/EU rendelete a 443/2009/EK rendeletnek az új személygépkocsikra vonatkozó 2020. évi CO2-kibocsátás-csökkentési célérték elérésére alkalmas módozatok meghatározása tekintetében történő módosításáról (HL L 103., 2014.4.5., 15. o.).

                     (12)
                  A Bizottság 2014. október 31-i (EU) 2015/6 felhatalmazáson alapuló rendelete a 443/2009/EK Európai Parlament és tanácsi rendelet I. mellékletének a 2011-ben, 2012-ben és 2013-ban nyilvántartásba vett új személygépjárművek tömege alakulásának figyelembevétele érdekében történő módosításáról (HL L 3., 2015.1.7., 1. o.).

                     (13)
                  Az Európai Parlament és a Tanács 2000. június 22-i 1753/2000/EK határozata az új személygépkocsik átlagos fajlagos CO2-kibocsátását ellenőrző rendszer kialakításáról (HL L 202., 2000.8.10., 1. o.).

    ---documentbreak---

               EURÓPAI BIZOTTSÁG
            Brüsszel, 2015.12.16.
            COM(2015) 661 final
            MELLÉKLET
            AZ EGT VEGYES BIZOTTSÁG …/2015 HATÁROZATA
            az Európai Gazdasági Térségről szóló megállapodás XX. mellékletének (Környezet) módosításáról
            a következőhöz:JavaslatA Tanács határozata
            az Európai Unió nevében az EGT Vegyes Bizottságban az EGT-megállapodás XX. mellékletének (Környezet) módosításáról elfogadandó álláspontról (CO2-kibocsátások)

               MELLÉKLET

                  AZ EGT VEGYES BIZOTTSÁG …/2015 HATÁROZATA
                  (xxx)

                  az Európai Gazdasági Térségről szóló megállapodás XX. mellékletének (Környezet) módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,

               mivel:

               (1)A könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról szóló, 2009. április 23-i 443/2009/EK európai parlamenti és tanácsi rendeletet
                  1
                bele kell foglalni az EGT-megállapodásba.

               (2)Az új személygépkocsik nyilvántartásba vett adatainak a 443/2009/EK európai parlamenti és tanácsi rendelet szerinti nyomon követéséről és bejelentéséről szóló, 2010. november 10-i 1014/2010/EU bizottsági rendeletet
                  2
                bele kell foglalni az EGT-megállpodásba.

               (3)A 443/2009/EK európai parlamenti és tanácsi rendelet 11. cikke szerinti, a fajlagos CO2-kibocsátási célérték alóli mentesítésre irányuló kérelemre vonatkozó részletes rendelkezések megállapításáról szóló, 2011. január 26-i 63/2011/EU bizottsági rendeletet
                  3
                bele kell foglalni az EGT-megállapodásba.

               (4)A 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról szóló, 2011. július 25-i 725/2011/EU bizottsági végrehajtási rendeletet
                  4
                bele kell foglalni az EGT-megállapodásba.

               (5)Az 1014/2010/EU rendeletnek a személygépkocsi-gyártók által észlelt hibákra vonatkozó értesítések egységes formátumának megállapítása céljából történő módosításáról szóló, 2012. május 22-i 429/2012/EU bizottsági végrehajtási rendeletet
                  5
                bele kell foglalni az EGT-megállapodásba.

               (6)Az 1014/2010/EU rendeletnek az új személygépkocsik által kibocsátott szén-dioxid-mennyiség nyomon követésére vonatkozó bizonyos követelmények tekintetében történő módosításáról szóló, 2013. április 30-i 396/2013/EU bizottsági végrehajtási rendeletet
                  6
                bele kell foglalni az EGT-megállapodásba.

               (7)A 443/2009/EK európai parlamenti és tanácsi rendeletnek az új személygépkocsik által kibocsátott szén-dioxid-mennyiség nyomon követése tekintetében történő módosításáról szóló, 2013. április 30-i 397/2013/EU bizottsági rendeletet
                  7
                bele kell foglalni az EGT-megállapodásba.

               (8)A 443/2009/EK rendeletnek az új személygépkocsikra vonatkozó 2020. évi CO2-kibocsátás-csökkentési célérték elérésére alkalmas módozatok meghatározása tekintetében történő módosításáról szóló, 2014. március 11-i 333/2014/EU európai parlamenti és tanácsi rendeletet
                  8
                bele kell foglalni az EGT-megállapodásba.

               (9)A 443/2009/EK európai parlamenti és tanácsi rendelet I. mellékletének a 2011-ben, 2012-ben és 2013-ban nyilvántartásba vett új személygépjárművek tömege alakulásának figyelembevétele érdekében történő módosításáról szóló, 2014. október 31-i (EU) 2015/6 bizottsági felhatalmazáson alapuló rendeletet
                  9
                bele kell foglalni az EGT-megállapodásba.

               (10)A 443/2009/EK rendelet hatályon kívül helyezi az EGT-megállapodásba foglalt 1753/2000/EK európai parlamenti és tanácsi határozatot
                  10
               , amelyet ezért el kell hagyni az EGT-megállapodásból.

               (11)Az EGT-megállapodás XX. mellékletét ennek megfelelően módosítani kell,

               ELFOGADTA EZT A HATÁROZATOT:

               1. cikk

               Az EGT-megállapodás XX. melléklete a következőképpen módosul:

               1.A 21ae. pont (1753/2000/EK európai parlamenti és tanácsi határozat) helyébe a következő szöveg lép:

               „32009 R 0443: Az Európai Parlament és a Tanács 2009. április 23-i 443/2009/EK rendelete a könnyű haszongépjárművek szén-dioxid-kibocsátásának csökkentésére irányuló közösségi integrált megközelítés keretében az új személygépkocsikra vonatkozó kibocsátási követelmények meghatározásáról (HL L 140., 2009.6.5., 1. o.), melyet a következők módosítottak:

               –32013 R 0397: A Bizottság 2013. április 30-i 397/2013/EU rendelete (HL L 120., 2013.5.1., 4. o.),

               –32014 R 0333: Az Európai Parlament és a Tanács 2014. március 11-i 333/2014/EU rendelete (HL L 103., 2014.4.5., 15. o.),

               –32015 R 0006: A Bizottság 2014. október 31-i (EU) 2015/6 felhatalmazáson alapuló rendelete (HL L 3., 2015.1.7., 1. o.).

               A rendelet rendelkezései e megállapodás alkalmazásában a következő kiigazításokkal értendők:

               a)A 7. cikk (2) bekezdése a következő albekezdéssel egészül ki:

               »Ha a csoportosulásban kizárólag EFTA-államok gyártói vesznek részt, a gyártók az EFTA Felügyeleti Hatóságot tájékoztatják. Amennyiben a csoportosulásban legalább egy uniós tagállami gyártó és legalább egy EFTA-állambeli gyártó részt vesz, a gyártók a Bizottságot és az EFTA Felügyeleti Hatóságot tájékoztatják.«

               b)A 7. cikk (3) bekezdése a következő albekezdéssel egészül ki:

               »Az EFTA Felügyeleti Hatóság értesíti az EFTA-állambeli gyártókat.«

               c)A 7. cikk (4) bekezdése a következő albekezdéssel egészül ki:

               »Ha a csoportosulásban kizárólag EFTA-államok gyártói vesznek részt, a gyártók közösen értesítik az EFTA Felügyeleti Hatóságot. Ha a csoportosulásban vagy a kibővített csoportosulásban legalább egy uniós tagállami gyártó és legalább egy EFTA-állambeli gyártó részt vesz, a gyártók közösen értesítik mind a Bizottságot, mind az EFTA Felügyeleti Hatóságot.«

               d)A 7. cikk (5) bekezdésében az »a Szerződés 81. és 82. cikkével« szövegrészt úgy kell érteni, hogy »az EGT-megállapodás 53. és 54. cikkével«, a »Közösség« szó pedig úgy értendő, hogy »EGT«.

               e)A 7. cikk (7) bekezdésében és a 10. cikk (1) bekezdésében a »Bizottsághoz«, és »Bizottság« szavak után be kell illeszteni az »és az EFTA Felügyeleti Hatósághoz« , illetve »és az EFTA Felügyeleti Hatóság« szövegrészt.

               f)Az EFTA-államok által bejelentett adatokat a 8. cikk (4) bekezdésében említett központi nyilvántartásban is rögzíteni kell.

               g)A 8. cikk (4) bekezdése a következő albekezdéssel egészül ki:

               »Az EFTA-államok gyártói tekintetében az első albekezdésben említett számításokat az EFTA Felügyeleti Hatóság végzi el, és az EFTA Felügyeleti Hatóság teszi meg a második albekezdés szerinti értesítést.«

               h)A megállapodás 1. jegyzőkönyvének sérelme nélkül a 8. cikk (5) és (6) bekezdésében, a 11. cikk (3) bekezdésében, (4) bekezdése harmadik és negyedik albekezdésében, (5) és (6) bekezdésében, valamint a 12. cikk (4) bekezdésében a szöveg a »Bizottság«, illetve »Bizottságot« szavak után a »vagy adott esetben az EFTA Felügyeleti Hatóság«, illetve a »vagy adott esetben az EFTA Felügyeleti Hatóságot« szövegrésszel egészül ki.

               i)Az 9. cikk (1) bekezdése a következő albekezdésekkel egészül ki:

               »Ha a gyártó vagy a csoportosulás vezetője egy EFTA-állam, a többletkibocsátási díjat az EFTA Felügyeleti Hatóság rója ki.

               A többletkibocsátási díjak összegét arányosan osztják el a Bizottság és az EFTA Felügyeleti Hatóság között, az EU-ban, illetve az EFTA-államokban nyilvántartásba vett új személygépkocsiknak az EGT-ben nyilvántartásba vett összes új személygépkocsihoz viszonyított aránya alapján.«

               j)Az 9. cikk (3) bekezdése a következő albekezdésekkel egészül ki:

               »Az Európai Bizottság a többletkibocsátási díjak (1) bekezdésben említett beszedésére használt, 2012/100/EU bizottsági határozatban foglalt módszertanát alkalmazza azon EFTA-beli gyártók nyilvántartásba vételeire, amelyek székhelye/bejegyzése az EU-ban van.

               Az EFTA Felügyeleti Hatóság határozza meg az (1) bekezdés szerinti többletkibocsátási díjak beszedésének módszerét. Ennek a módszernek a Bizottság módszerein kell alapulniuk.«

               k)A 9. cikk (4) bekezdése a következő albekezdéssel egészül ki:

                »Az EFTA-államok esetében az EFTA-államok határozzák meg a többletkibocsátási díjakból befolyt összegek allokációját.«

               l)A megállapodás 1. jegyzőkönyvének sérelme nélkül a 11. cikk (2) bekezdésében és (4) bekezdése második albekezdésében a »Bizottság« szó után a » , vagy EFTA-állambeli gyártó esetében az EFTA Felügyeleti Hatóság« szövegrészt kell beilleszteni.

               m)A megállapodás 1. jegyzőkönyvének sérelme nélkül a 12. cikk (3) bekezdésében a »Bizottság« szó után a » , vagy EFTA-állambeli beszállító vagy gyártó esetében az EFTA Felügyeleti Hatóság« szövegrészt kell beilleszteni.

               n)Ez a rendelet nem alkalmazandó Liechtensteinre.”

               2.A melléklet a 21ae. pont (1753/2000/EK európai parlamenti és tanácsi határozat) után a következő szövegrésszel egészül ki:

               „21aea.32011 R 0063: A Bizottság 2011. január 26-i 63/2011/EU rendelete a 443/2009/EK európai parlamenti és tanácsi rendelet 11. cikke szerinti, a fajlagos CO2-kibocsátási célérték alóli mentesítésre irányuló kérelemre vonatkozó részletes rendelkezések megállapításáról (HL L 23., 2011.1.27., 16. o.).

               A rendelet e megállapodás alkalmazásában a következő kiigazításokkal értendő:

               a)A megállapodás 1. jegyzőkönyvének sérelme nélkül a 7. cikk (1) bekezdésében a »Bizottság« szó után a » , vagy adott esetben az EFTA Felügyeleti Hatóság« szövegrészt kell beilleszteni.

               b)A 7. cikk (2) bekezdése és az I. mellékletben szereplő e-mail nem alkalmazandó az EFTA Felügyeleti Hatóság tekintetében.

               21aeb.32011 R 0725: A Bizottság 2011. július 25-i 725/2011/EU végrehajtási rendelete a 443/2009/EK európai parlamenti és tanácsi rendelet alapján a személygépkocsik szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 194., 2011.7.26., 19. o.).

               A rendelet e megállapodás alkalmazásában a következő kiigazítással értendő:

               A megállapodás 1. jegyzőkönyvének sérelme nélkül a 3. cikk d) bekezdésében, a 4., a 10., a 11. és a 12. cikkben a »Bizottság« szó után a » , vagy adott esetben az EFTA Felügyeleti Hatóság« szövegrészt kell beilleszteni.

               21aec.32010 R 1014: A Bizottság 2010. november 10-i 1014/2010/EU rendelete az új személygépkocsik nyilvántartásba vett adatainak a 443/2009/EK európai parlamenti és tanácsi rendelet szerinti nyomon követéséről és bejelentéséről (HL L 293., 2010.11.11., 15. o.), amelyet a következők módosítottak:

               –32012 R 0429: A Bizottság 2012. május 22-i 429/2012/EU végrehajtási rendelete (HL L 132., 2012.5.23., 11. o.),

               –32013 R 0396: a Bizottság 2013. április 30-i 396/2013/EU végrehajtási rendelete (HL L 120., 2013.5.1., 1. o.).

               A rendelet rendelkezései e megállapodás alkalmazásában a következő kiigazításokkal értendők:

               a)A 8. és a 9. cikkben a »Bizottság«, »Bizottságot« szavak után a » , vagy EFTA-állambeli gyártó esetében az EFTA Felügyeleti Hatóság« » illetve, vagy EFTA-állambeli gyártó esetében az EFTA Felügyeleti Hatóságot« szövegrészt kell beilleszteni.

               b)A 9. cikk (5) bekezdése nem alkalmazandó az EFTA Felügyeleti Hatóságra.”

               2. cikk

               A 443/2009/EU, az 1014/2010/EU, a 63/2011/EU, a 397/2013/EU és a 333/2014/EU rendeletnek, valamint a 725/2011/EU, a 429/2012/EU és a 396/2013/EU végrehajtási rendeletnek, továbbá az (EU) 2015/6 felhatalmazáson alapuló rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               3. cikk

               Ez a határozat […]-án/-én lép hatályba, feltéve hogy az EGT-megállapodás 103. cikkének (1) bekezdésében előírt összes bejelentést megtették*.

                  114. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, […]-án/-én.

                     az EGT Vegyes Bizottság részéről

                     az elnök

                     az EGT Vegyes Bizottság
                     titkárai

                     (1)
                  HL L 140., 2009.6.5., 1. o.

                     (2)
                  HL L 293., 2010.11.11., 15. o.

                     (3)
                  HL L 23., 2011.1.27., 16. o.

                     (4)
                  HL L 194., 2011.7.26., 19. o.

                     (5)
                  HL L 132., 2012.5.23., 11. o.

                     (6)
                  HL L 120., 2013.5.1., 1. o.

                     (7)
                  HL L 120., 2013.5.1., 4. o.

                     (8)
                  HL L 103., 2014.4.5., 15. o.

                     (9)
                  HL L 3., 2015.1.7., 1. o.

                     (10)
                  HL L 202., 2000.8.10., 1. o.

                     (11)
                  [Alkotmányos követelmények fennállását nem jelezték.] [Alkotmányos követelmények fennállását jelezték.]